
Grozījumi likumā "Par policiju"
Izdarīt likumā "Par policiju" (Latvijas Republikas Augstākās Padomes un Valdības Ziņotājs, 1991, 31./32. nr.; 1992, 37./38. nr.; Latvijas Republikas Saeimas un Ministru Kabineta Ziņotājs, 1994, 13., 23. nr.; 1995, 2., 24. nr.; 1996, 13. nr.; 1997, 2., 8., 23. nr.; 1999, 12., 23. nr.; 2000, 14. nr.; 2001, 21. nr.; 2002, 2., 4., 16., 22. nr.; 2003, 2., 8., 14. nr.; 2004, 13. nr.; 2005, 2., 10., 22. nr.; 2006, 14., 20. nr.; 2008, 14. nr.; 2009, 3. nr.; Latvijas Vēstnesis, 2010, 157., 183. nr.; 2011, 120. nr.; 2013, 27. nr.; 2014, 57., 123., 214. nr.; 2016, 91. nr.; 2018, 204., 210. nr.; 2019, 61. nr.; 2022, 24.B nr.; 2023, 251. nr.) šādus grozījumus:
1. 13. pantā:
papildināt pirmo daļu ar 7. punktu šādā redakcijā:
· "7) notvertu, nosēdinātu vai iznīcinātu tālvadības vai autonomas vadības ierīci, nodarot tai bojājumus, ja tā tiek izmantota, pārkāpjot normatīvo aktu prasības, vai arī ir pamats uzskatīt, ka tā tiek izmantota noziedzīga nodarījuma izdarīšanā."
2. Papildināt likumu ar 13.1 pantu šādā redakcijā:
· "13.1 pants. Policijas darbinieka tiesības izmantot sprāgstvielas un spridzināšanas ietaises
· 
· Par sprāgstvielu un spridzināšanas ietaišu izmantošanu uzskatāma mērķtiecīga iedarbība uz dzīvu būtni vai objektu.
· 
· Policijas darbinieks, pildot attiecīgus uzdevumus, ir tiesīgs izmantot sprāgstvielas un spridzināšanas ietaises, kas viņam izsniegtas lietošanai dienesta vajadzībām, galējās nepieciešamības situācijā, lai:
· 
· 1) atbrīvotu bruņotu personu ieņemtu objektu vai iznīcinātu nocietinājumu;
· 
· 2) atvairītu grupveida vai bruņotu uzbrukumu, kurā tiek izmantoti ieroči, kaujas tehnika vai transportlīdzekļi, objektiem, iestādēm, privāto tiesību juridiskajām personām un personu apvienībām, policijas darbiniekiem un citām personām;
· 
· 3) aizturētu personu vai personu grupu par smaga vai sevišķi smaga nozieguma gatavošanu, izdarīšanu vai šādu noziegumu izdarīšanas laikā;
· 
· 4) atbrīvotu ķīlniekus;
· 
· 5) iznīcinātu sprāgstvielas vai spridzināšanas ietaises.
· 
· Policijas darbiniekam ir tiesības izmantot sprāgstvielas un spridzināšanas ietaises, nebrīdinot par nodomu to darīt.
· 
· Sprāgstvielu un spridzināšanas ietaišu izmantošanai jābūt nepieciešamai un samērīgai, maksimāli ierobežojot to nodarīto kaitējumu.
· 
· Visos sprāgstvielu un spridzināšanas ietaišu izmantošanas gadījumos policijas darbiniekam jādara viss iespējamais, lai garantētu citu personu drošību, kā arī lai sniegtu cietušajiem nepieciešamo pirmo palīdzību. Ja sprāgstvielu un spridzināšanas ietaišu izmantošanas rezultātā personai radies ievainojums vai iestājusies tās nāve, policijas darbiniekam nekavējoties jāziņo par to tiešajam priekšniekam, kas šo faktu dara zināmu attiecīgajai prokuratūras iestādei."
3. 14. pantā:
papildināt trešo daļu ar 6.1 punktu šādā redakcijā:
· "61) notvertu, nosēdinātu vai iznīcinātu tālvadības vai autonomas vadības ierīci, nodarot tai bojājumus, ja tā tiek izmantota, pārkāpjot normatīvo aktu prasības, vai arī ir pamats uzskatīt, ka tā tiek izmantota noziedzīga nodarījuma izdarīšanā;";
izteikt sesto daļu šādā redakcijā:
· "Bez brīdinājuma šaujamieroci var pielietot, ja:
· 
· 1) uzbrukums ir pēkšņs vai uzbrukumā tiek izmantoti ieroči, kaujas tehnika, jebkura veida mehāniskie transportlīdzekļi;
· 
· 2) tas nepieciešams ķīlnieku atbrīvošanai;
· 
· 3) notiek bēgšana no apcietinājuma, pielietojot ieroci vai izmantojot transportlīdzekli, vai notiek apcietināto bēgšana no transportlīdzekļa tā braukšanas laikā;
· 
· 4) šā panta trešās daļas 6.1 punktā minētajā gadījumā."

